CELEX: C2006/165/45
Language: lv
Date: 2006-07-15 00:00:00
Title: Lieta T-279/03: Pirmās instances tiesas  2006. gada 10. maija  spriedums —  Galileo International Technology  u.c. pret Komisiju (Prasība par zaudējumu atlīdzību — Kopienas ārpuslīgumiskā atbildība — Kopienas projekts par satelītnavigācijas globālo sistēmu (Galileo) — Kaitējums, ko izvirza preču zīmju un komercnosaukumu, kas satur vārdu  Galileo  — Kopienas atbildība, nepastāvot tās iestāžu prettiesiskai rīcībai — Neparasts un īpašs kaitējums)

15.7.2006   
            
            
               LV
            
            
               Eiropas Savienības Oficiālais Vēstnesis
            
            
               C 165/24
            
         Pirmās instances tiesas 2006. gada 10. maija spriedums — Galileo International Technology u.c. pret Komisiju
   (Lieta T-279/03) (1)
   
   (Prasība par zaudējumu atlīdzību - Kopienas ārpuslīgumiskā atbildība - Kopienas projekts par satelītnavigācijas globālo sistēmu (Galileo) - Kaitējums, ko izvirza preču zīmju un komercnosaukumu, kas satur vārdu “Galileo” - Kopienas atbildība, nepastāvot tās iestāžu prettiesiskai rīcībai - Neparasts un īpašs kaitējums)
   (2006/C 165/45)
   Tiesvedības valoda — franču
   Lietas dalībnieki
   
      Prasītāji: Galileo International Technology LLC, Bridžtauna (Barbadosa), Galileo International LLC, Vilmingtona, Delavēra (Amerikas Savienotās Valstis), Galileo Belgium SA, Brisele (Beļģija), Galileo Danmark A/S, Kopenhāgena (Dānija), Galileo Deutschland GmbH, Frankfurte pie Mainas (Vācija), Galileo España, SA, Madride (Spānija), Galileo France SARL, Ruasī Francijā [Roissy-en-France] (Francija), Galileo Nederland BV, Hoofddorpa (Nīderlande), Galileo Nordiska AB, Stokholma (Zviedrija), Galileo Portugal Ltd, Algesa (Portugāle), Galileo Sigma Srl, Roma (Itālija), Galileo International Ltd, Lenglija, Berkšīra (Apvienotā Karaliste), The Galileo Co., Londona (Apvienotā Karaliste), un Timas Ltd, Dublina (Īrija) (pārstāvji — K. Delkorde [C. Delcorde], Ž.-N. Luī [J.-N. Louis], Ž.-A. Delkorde [J.-A. Delcorde] un S. Maniatopols [S. Maniatopoulos], advokāti)
   
      Atbildētāja: Eiropas Kopienu Komisija (pārstāvji — N. Rasmusens [N. Rasmussen] un M. Hutunens [M. Huttunen], pārstāvji, kuriem palīdz A. Berenboms [A. Berenboom] un N. van den Boshe [N. Van den Bossche], advokāti)
   Priekšmets
   Prasība par zaudējumu atlīdzību, lai, no vienas puses, Komisija pārstātu izmantot vārdu “Galileo” saistībā ar Kopienas projektu par satelītnavigācijas globālo sistēmu un izbeigtu veicināt to, ka trešās personas izmanto šo vārdu un, no otras puses, atlīdzinātu prasītājiem iespējami nodarīto kaitējumu, kas tiem radies no tā, ka Komisija ir izmantojusi un popularizējusi šo vārdu, kas ir identisks preču zīmēm, kuras ir reģistrējuši prasītāji, kā arī to komercnosaukumiem.
   Rezolutīvā daļa:
   
               1)
            
            
               prasību noraidīt;
            
         
               2)
            
            
               prasītāji atlīdzina tiesāšanās izdevumus.
            
         
      (1)  OV C 251, 18.01.2003.